[{"text_idx": "#000002", "text": "La pluvo kiu falis dum plej granda parto de la nokto rekomencas matene, ekde 06:30. Pluvas katoj kaj hundoj."}, {"text_idx": "#000004", "text": "Ni repakas la malsekan tendon. Estas domag\u0302e c\u0302ar ni ne bezonos g\u0302in en la venontaj tagoj. C\u0302i-vespere ni estas en s\u0302irmejo kaj la venontajn du tagojn kun Liss-Lotte, esperantisto el Odense."}, {"text_idx": "#000008", "text": "La pluvegoj, finfine, ne estas tiel fortaj kiel anoncitaj, ec\u0302 se ili estas ja oftaj."}, {"text_idx": "#000009", "text": "Tagmeze, ni trovas tenihalon, kies necesejoj, ekipitaj per lavujoj, estas malfermitaj. Ni profitas c\u0302i tiun okazon por refres\u0302igi. Estas bonege ! Ni piknikas sur la tablo starigita kontrau\u0306e, en la suno. Ni baldau\u0306 devas fortiri g\u0302in por fini nian mang\u0302on, nova pluvego falas."}, {"text_idx": "#000010", "text": "Ni iras al Fe\u0301de\u0301ricia lau\u0306 la s\u0302oseoj. Subite, ni vidas la Ponto de Malgranda Belt, kiu apartigas la Jutlandan duoninsulon de la insulo Fueno. La ponto, kiun ni vidas, estas la nova ponto, ni trairos la malnovan iom plu. Pli ol kilometro je 33 metroj super la maro.La ponto, inau\u0306gurita en 1935 ankorau\u0306 funkcias. G\u0302i do estas solida kaj la risko vidi min j\u0302etita en la malplenon estas tre hipoteza sed mi timas c\u0302e la supro de s\u0302tupetaro.... Estas kiel hodiau\u0306 matene : ni devas sikcesi ! Do ni sikcesas."}, {"text_idx": "#000011", "text": "C\u0302e la elirejo de la ponto, ni haltas por resanig\u0302i de niaj emocioj kaj ni renkontas grupojn da homoj, malpli emociaj sendube, kiuj preparig\u0302as por la \"ponta promenado\" sur la supra spaco de la strukturo, 57 metrojn supre la maro. G\u0302i estas loka \u2013 kaj populara \u2013 varianto de elasta s\u0302nuro. Ne por mi !"}, {"text_idx": "#000012", "text": "La resto estas multe pli facila. C\u0302e la enirejo de Middelfart, ni vidas s\u0302ipkonstruejojn specialigitajn pri riparo de malnovaj lignaj boatoj. Ni trairas la urbon, ni atingas la lokon de nia s\u0302irmejo, luksa modelo, kun unu etag\u0302o por dormi kaj alia por konservi pakaj\u0302ojn. La aliaj s\u0302irmejoj estas okupitaj de grupo de adoleskantoj kaj de patro kun liaj du infanoj. Li ekbruligis fajron, kie ni varmigas la fokac\u0302on, kiun ni ac\u0302etis c\u0302i-vespere... Eble, li havos kiurilon por varmigi akvon por la matena kafo morgau\u0306."}]